หาจังหวะเก็บ CENTEL กำไรปีนี้ขยายตัวแกร่งพัฒนาโรงแรมใหม่ช่วยหนุนการเติบโตระยะยาว
โบรกฯแนะเก็บ CENTEL จังหวะย่อตัว กำไรปีนี้ขยายตัวแกร่ง 43% พัฒนาโรงแรมใหม่ช่วยหนุนการเติบโตระยะยาว
18 ธ.ค. 2558

บล.ยูโอบี เคย์เฮียน (ประเทศไทย) ระบุในบทวิเคราะห์ (18 ธ.ค.) แนะนำ หาโอกาสเก็บหุ้นบริษัท โรงแรมเซ็นทรัลพลาซา จำกัด (มหาชน) หรือ CENTEL (ราคาเป้าหมาย 50 บาท) เพิ่ม ตอนย่อตัวได้ โดยคาดว่ากำไรสุทธิของ CENTEL จะขยายตัวขึ้นแข็งแกร่งที่ 43.6% จากปีก่อน มาที่ 1,706.8 ล้านบาทในปี 58 จากผลการดำเนินงานของโรงแรมในกรุงเทพฯ ประกอบกับรายได้ที่เพิ่มขึ้นจาก Centara Kata Resort ภูเก็ตจากการเข้าซื้อหุ้นเพิ่มเติมอีก 50% รวมทั้งธุรกิจอาหารที่เติบโตขึ้นต่อเนื่องและ EBITDA margin ของอาหารที่ดีขึ้นแถมการพัฒนาโรงแรมใหม่ตามแผนและทรัพย์สินโรงแรมเดิมในหัวหิน พัทยาและภูเก็ตที่ขยายตัวขึ้นจะช่วยหนุนการเติบโตในระยะยาว
การพัฒนาตามแผนของบริษัทที่น่าสนใจประกอบไปด้วย 1) รีสอร์ทของตัวเอง 2 แห่งที่มัลดีฟ 2) JV ที่สัดส่วน 50:50 กับพันธมิตรในประเทศสำหรับการพัฒนาโรงแรมในพม่าและศรีลังกาและ 3) การพัฒนาโรงแรม Cosi ของตัวเองอีก 2 แห่ง ราคา target 50 น่าจะได้เห็นช่วงไตรมาสที่ 1 ปีหน้าไม่ยาก